钦定古今图书集成/明伦汇编/宫闱典/第113卷 > 武攸暨
## 钦定古今图书集成/明伦汇编/宫闱典/第113卷 > 武攸暨

按《唐书武士彟传》：“攸暨自右卫中郎将尚太平公主，
拜驸马都尉，累迁右卫大将军。天授中，自千乘郡王
进封定王，实封户六百，迁麟台监司祀卿。长安中，降
王寿春，加特进。中宗时，拜司徒，复王定，加户千，固辞，
进开府仪同三司。延秀之诛，降楚国公。攸暨沈谨和
厚，于时无忤，专自奉养而已。景龙中卒，赠太尉并州”
大都督，还定王，谥曰“忠简。”坐公主大逆，夷其墓。